
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΕΡΟ ΙΔΡΥΜΑ ΑΝΑΤΟΛΙΚΟΡΩΜΥ- 
ΛΙΩΤΩΝ Η ΑΓΙΑ ΤΡΙΑΔΑ» και κύρωση του οργανι¬ 
σμού αυτού. 1 

ΑΠΟΦΑΣΕΙΣ 

Κατάργηση καταφυγίου θηραμάτων και ίδρυση νέου 
καταφυγίου Άγριας Ζωής στην περιοχή του Δήμου 
Αταλάντης. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΕΡΟ ΙΔΡΥΜΑ ΑΝΑΤΟΛΙΚΟΡΩΜΥΛΙΩΤΩΝ 
Η ΑΓΙΑ ΤΡΙΑΔΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθμ. 5219/5.11.1998 πράξη της συμβολαιο¬ 
γράφου Θεσσαλονίκης Αρετής Παπαϊωάννου, με την 
οποία ο Σύνδεσμος Ανατολικορωμυλιωτών Ελλάδος και η 
Πανελλήνια Ομοσπονδία Σωματείων Ανατολικής Ρωμυ¬ 
λίας σύστησαν κοινωφελές ίδρυμα με την επωνυμία «ΙΕ¬ 
ΡΟ ΙΔΡΥΜΑ ΑΝΑΤΟΛΙΚΟΡΩΜΥΛΙΩΤΩΝ Η ΑΓΙΑ ΤΡΙΑΔΑ» 
και με έδρα τη Θεσσαλονίκη. 

2. - Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 18.1.1999 γνωμοδότηση του Συμβουλίου 
Εθνικών Κληροδοτημάτων. 

4. -Την αριθμ. 1107147/1239/0006Α/4.6.1996 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922/Β). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών αποφασίζουμε: 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΕΡΟ ΙΔΡΥΜΑ ΑΝΑΤΟΛΙΚΟΡΩΜΥΛΙΩ- 
ΤΩΝ Η ΑΓΙΑ ΤΡΙΑΔΑ», η οποία έγινε από το Σύνδεσμο Ανα- 
τολικορωμυλιωτών Ελλάδος και την Πανελλήνια Ομο¬ 
σπονδία Σωματείων Ανατολικής Ρωμυλίας με την αριθμ. 
5219/5.11.1998 πράξη της συμβολαιογράφου Θεσσαλο¬ 
νίκης Αρετής Παπαϊωάννου. 

Το ίδρυμα αυτό αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Πολιτισμού και διέπεται από τις διατάξεις της παρα¬ 
πάνω συστατικής του πράξης, του παρακάτω οργανισμού 
του α.ν.2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΕΡΟ ΙΔΡΥΜΑ ΑΝΑΤΟΛΙΚΟΡΩΜΥΛ1Ω- 
ΤΩΝ Η ΑΓΙΑ ΤΡΙΑΔΑ» 

Άρθρο 1 

Νομική Μορφή-Επωνυμία-Έδρα-Σφραγίδα 

1. - Το κοινωφελές ίδρυμα με την επωνυμία «ΙΕΡΟ ΙΔΡΥ¬ 
ΜΑ ΑΝΑΤΟΛΙΚΟΡΩΜΥΛΙΩΤΩΝ Η ΑΓΙΑ ΤΡΙΑΔΑ» που συ- 
στήθηκε από τον Σύνδεσμο Ανατολυκορωμυλιωτών Ελ¬ 
λάδος και από την Πανελλήνια Ομοσπονδία Σωματείων 
Ανατολικής Ρωμυλίας με τη ν αριθ. 5219/5.11.1998 πράξη 
της συμβολαιογράφου Θεσσαλονίκης Αρετής Παπαϊωάν- 
νου, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πρά¬ 
ξης, του παρόντος οργανισμού, του α.ν. 2039/1939, όπως 
κάθε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. - Έδρα του ιδρύματος είναι η Θεσσαλονίκη. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής απεικονίζεται η ΑΓΙΑ 
ΤΡΙΑΔΑ και κάτω από αυτήν το έτος της έγκρισης της σύ¬ 
στασης του. 

Άρθρο 2 

Σκοπός 

Σκοπός του ιδρύματος είναι: Η διαφύλαξη και διαιώνιση 

της Εθνικής και Θρησκευτικής παράδοσης του Ελληνι¬ 
σμού και η μέσω αυτής διατήρηση της ταυτότητας των 
από την Ανατολική Ρωμυλία (Βόρεια Θράκη) καταγόμε¬ 
νων Ελλήνων και ειδικότερα: α) η ανάπτυξη των Εθνικο- 
θρησκευτικών δεσμών και του πνεύματος φιλαλληλίας, 
αγάπης και ηθικής συμπαράστασης όλων των Ορθοδό¬ 
ξων Ελλήνων των οποίων οι πρόγονοι έζησαν επί αιώνες 
δημιουργικά στην περιοχή της Ανατολικής Ρωμυλίας (ση¬ 
μερινής ΝΑ Βουλγαρίας) και ζούν στην Ελλάδα ή αλλα¬ 
χού. 

β) Η διαφύλαξη της Σεπτής και ιστορικής I.Εικόνας της 
ΑΓΙΑΣ ΤΡΙΑΔΑΣ που μεταφέρθηκε στη μητέρα πατρίδα το 
έτος 1990 από το ομώνυμο Μοναστήρι της περιοχής Κα- 
βακλή της Ανατολικής Ρωμυλίας. 

γ) Η κατασκευή προσθέτων κτισμάτων και λοιπών εγκα¬ 
ταστάσεων προς εξυπηρέτηση των λατρευτικών, πνευ¬ 
ματικών και πολιτιστικών δραστηριοτήτων του ιδρύμα¬ 
τος, είτε στη θέση "Λειβαδίτσα" της περιοχής Κουφαλίων, 
είτε στην πόλη της Θεσσαλονίκης ή και αλλού και η διορ¬ 
γάνωση και πραγματοποίηση δραστηριοτήτων για τη δια¬ 
τήρηση των θρησκευτικών και Εθνικών παραδόσεων κα¬ 
θώς και των ηθών και εθίμων του Ανατολικορωμυλιώτικου 
στοιχείου, με την αναβίωση εκδηλώσεων Εθνικοθρησκευ- 
πκού περιεχομένου, σε ανάλογη ατμόσφαιρα, όπως εν¬ 
δεικτικά του τριημέρου εορτασμού του Αγίου Πνεύματος 
στις εγκαταστάσεις του ιδρύματος. 

δ) Η μελλοντική δημιουργία Ιεράς Μονής ή ησυχαστη¬ 
ρίου , εφ’ όσον οι αντικειμενικές προϋποθέσεις υπάρξουν, 
τα οποία θα είναι αυτόνομα και αυτοδιοικούμενα σύμφω¬ 
να με τον εσωτερικό τους κανονισμό, αλλά θα αποτελούν 
προέκταση και συμπλήρωση των γενικώτερων επιδιώξε¬ 
ων και σκοπών του ιδρύματος υπό την διακριτική επο- 
πτεία του οποίου θα τελούν. 

ε) Η ηθική και υλική συμπαράσταση των από την Ανατο¬ 
λική Ρωμυλία και το Δημοτικό Διαμέρισμα Ραχώνας του 
Δήμου Πέλλας καταγομένων Ελλήνων Ορθοδόξων, που 
αποδεδειγμένα έχουν ανάγκη. Η χορήγηση υποτροφιών 
ή οικονομικών ενισχύσεων σε απόρους σπουδαστές οι 
οποίοι έχουν φιλομάθεια και ήθος καθώς και έφεση στις 
μελέτες και έρευνες ιστορικού και Πολιτιστικού περιεχο¬ 
μένου που αφορούν την Ανατολική Ρωμυλία και τον Ελλη¬ 
νισμό γενικότερα. Η προκήρυξη και χορήγηση βραβείων 
για τις παραπάνω μελέτες, η απονομή των οποίων θα γί¬ 
νεται είτε από το Δ.Σ. του ιδρύματος είτε από την Ακαδη¬ 
μία Αθηνών. 

στ) Η δημιουργία αξιολόγου βιβλιοθήκης με συγγράμα- 
τα ιστορικού και λαογραφικού ενδιαφέροντος που πραγ¬ 
ματεύονται τον Ελληνισμό γενικότερα και την Ανατολική 
Ρωμυλία ειδικότερα. Η οργάνωση Λαογραφικού και Θρη¬ 
σκευτικού μουσείου με ανάλογα αντικείμενο Ιερές Εικό¬ 
νες κ.λ,π. 

ζ) Η εκτέλεση έργων που θα εξυπηρετούν κοινωφελείς 
σκοπούς και θα συμβάλλουν στην ανάδειξη του ιδρύμα¬ 
τος ως πνευματικού κέντρου πανελληνίου ακτινοβολίας. 
Ενδεικτικά αναφέρονται: Η ανέγερση στέγης ευγηρίας, 
ορφανοτροφείου και άλλων συναφών καθιδρυμάτων 
προς εξυπηρέτηση εκείνων που έχουν ανάγκη αρωγής, 
κατά προτίμηση των από την Ανατολική Ρωμυλία ή το Δη¬ 
μοτικό Διαμέρισμα Ραχώνας Πέλλας καταγομένων. Γενι- 
κότερα η όλη δραστηριότητα του ιδρύματος θα κατατεί¬ 
νει στη διατήρηση του Λαογραφικού και Θρησκευτικού 
χαρακτήρα του με την παράλληλη κοινωνική του συνει¬ 
σφορά. 


Άρθρο 3 

Περιουσία-Πόροι 

1. Περιουσία του ιδρύματος αποτελεί: 

Έκταση είκοσι πέντε (25) περίπου στρεμμάτων που βρί¬ 
σκεται στη θέση "Λειβαδίτσα" του Δημοτικού Διαμερίσμα¬ 
τος Ραχώνας Δήμου Πέλλας καθώς επίσης οι κατασκευ¬ 
ές και τα κτίσματα επ’ αυτής. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Ετήσια επιχορήγηση πεντακοσίων χιλιάδων 
(500.000) δρχ. από την Πανελλήνια Ομοσπονδία Συλλό¬ 
γων Ανατολικής Ρωμυλίας. 

ε) Τά καθαρά έσοδα από τον ετήσιο εορτασμό του τριη¬ 
μέρου του Αγίου Πνεύματος ύψους ενός εκατομμυρίου 
εκατό χιλιάδων (1.100.000) δραχμών. 

Σε περίπτωση όμως που τα έσοδα είναι λιγότερα από το 
ανωτέρω χρηματικό ποσό τη διαφορά θα καταβάλλει κά¬ 
θε έτος ο Σύνδεσμος Ανατολικορωμυλιωτών Ελλάδος. 

Άρθρο 4 
Διοίκηση 

1. Το ίδρυμα διοικείται από ενδεκαμελές (11 μελές) Δι¬ 
οικητικό Συμβούλιο μετριετή θητεία. Τα παραπάνω ένδε¬ 
κα (11) μέλη του Δ.Σ. διορίζονται από την εποπτεύουσα 
εκάστοτε Αρχή, εκ του εις αυτή υποβαλλομένου καταλό¬ 
γου δύο (2) μήνες τουλάχιστον προ του χρόνου λήξης της 
θητείας του απερχομένου Διοικητικού Συμβουλίου του 
ιδρύματος. Η κατάρτιση του εν λόγω καταλόγου γίνεται: 
α) από τρία (3) μέλη του Δ.Σ. του Συνδέσμου Ανατολικο- 
ρωμυλιωτών Ελλάδος και συγκεκριμένα τον Πρόεδρο, 
τον Α’ ή Β’ Αντιπρόεδρο και τον Γεν. Γραμματέα, β) από 
δύο (2) μέλη του Δ.Σ. της Πανελλήνιας Ομοσπονδίας Συλ¬ 
λόγων Ανατολικής Ρωμυλίας και ειδικότερα τον Πρόε¬ 
δρο, Γεν.Γραμματέα ή Α’ Αντιπρόεδρο, γ) από δύο (2) μέ¬ 
λη του Δ.Σ. του στην Αθήνα εδρεύοντος αρχαιοτέρου Σω¬ 
ματείου των Ανατολικορωμυλιωτών με την επωνυμία 
"Ένωση Ελλήνων Ανατολικής Ρωμυλίας", που θα ορίζο¬ 
νται εγγράφως από τα μέλη του Δ. Συμβουλίου του, δ) 
από τον εκάστοτε Δήμαρχο Κουφαλίων ή τον παρ’ αυτού 
ορισθησόμενο αναπληρωτή του, ε) από τον εκάστοτε 
Πρόεδρο του Τοπικού Συμβουλίου του Δημοτικού Διαμε¬ 
ρίσματος Ραχώνας Πέλλας, στ) από ένα αντιπρόσωπο 
Ανατολικορωμυλιώτικου Πολιτιστικού Σωματείου που θα 
εδρεύει στην περιοχή Θεσσαλίας και θα εκλέγεται, από 
ομοειδείς Συλλόγους μερίμνη της Πανελλήνιας Ομο¬ 
σπονδίας Σωματείων Ανατολικής Ρωμυλίας", που θα συ¬ 
νέρχονται στην Λάρισα - κατόπιν μυστικής ψηφοφορίας - 
ή του αρχαιοτέρου εν ενεργεία Σωματείου ζ) από (1) ένα 
εκπρόσωπο της περιοχής Θράκης, που θα εκλέγεται κα¬ 
τά την ίδια ως άνω διαδικασία στην Κομοτηνή. Σε όλα τα 
προταθησόμενα παραπάνω πρόσωπα του διορισθησομέ- 
νου Δ.Σ., θα προτείνονται από τους δικαιούχους και ισά¬ 
ριθμα αναπληρωματικά, που θα αντικαθιστούν τα για 
οποιονδήποτε λόγο εκπεσόντα τακτικά. 

Σε περίπτωση μη εμπρόθεσμης ή παράλειψης γνωστο¬ 
ποίησης προς το απερχόμενο Δ.Σ. των παραπάνω υπο- 

ψηφίων μελών του νέου Δ.Σ., το τελευταίο με απόφασή 
του, υποδεικνύει ισάριθμα (τακτικά και αναπληρωματικά) 
μέλη από εκπροσώπους άλλων Πολιτιστικών Συλλόγων 
της Ανατολικής Ρωμυλίας τα οποία, κατά την κρίση του, 
έχουν έντονη δραστηριόρτητα και επέδειξαν ποικιλότρο- 
πα ενδιαφέρον και συμπαράσταση στις επιδιώξεις του 
ιδρύματος. Κατ’ εξαίρεση των παραπάνω για το πρώτο 
Δ.Σ. του ιδρύματος, είναι δυνατή η πρόταση υποψηφίων 
από τους δικαιουμένους και μη μελών του διοικητικού 
συμβουλίου των, εφ’ όσον αποδεδειγμένα η μέχριτότε εν 
γένει δραστηριότητα και συνεισφορά τους κρίνεται εξαι¬ 
ρετική, τόσο για την προβολή του Ανατολικορωμυλιώτι- 
κου στοιχείου όσο και την σύσταση του ιδρύματος. Μέχρι 
του διορισμού του πρώτου Δ.Σ. του ιδρύματος, καθήκο¬ 
ντα αυτού θα εκτελεί διοικούσα Επιτροπή την οποία θα 
αποτελούν ο Πρόεδρος, Αντιπρόεδρος και Γεν. Γραμμα¬ 
τέας του Συνδέσμου Ανατολικορωμυλιωτών Ελλάδος και 
ο Πρόεδρος Α’ Αντιπρόεδρος και Β’ Αντιπρόεδρος της 
Πανελληνίου Ομοσπονδίας Σωματείων Ανατολικής Ρω¬ 
μυλίας και της οποίας θα προεδρεύει ο Πρόεδρος του 
Συνδέσμου Ανατολικορωμυλιωτών Ελλάδος. 

2. Τα νομίμως διορισμένα μέλη του Δ.Σ. του ιδρύματος, 
συνέρχονται μέσα σε οκτώ (8) ημέρες από την λήψη της 
εγκριτικής απόφασης και με πράξη τους έπειτα από μυ¬ 
στική ψηφοφορία εκλέγουν τον Πρόεδρο, τον Α’ και Β’ 
Αντιπρόεδρο, τον Γενικό Γραμματέα, Ταμία, Έφορο Πο¬ 
λιτιστικών και Θρησκευτικών δραστηριοτήτων, Έφορο 
Δημοσίων Σχέσεων, Έφορο Κινητής και Ακίνητης Περιου¬ 
σίας και τρεις συμβούλους. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιονδή- 
ποτε λόγο, κάποιου από τα μέλη του διοικητικού συμβου¬ 
λίου, η κενή θέση συμπληρώνεται από τα αναπληρωματι¬ 
κά και η κατάληψη αξιώματος με απόφαση των μελών του, 
σύμφωνα με τις διατάξεις της συστατικής πράξης και του 
άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά ανά δί- 
μηνο και έκτακτα όποτε το ζητήσει ο Πρόεδρος ή τα 2/3 
των μελών του με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει να είναι και ο Πρόεδρος ή ο 
αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η ψήφος του Προέδρου. 

7. Σε περίπτωση απουσίας μέλους του Διοικητικού Συμ¬ 
βουλίου αδικαιολόγητα από τρεις (3) συνεχείς συνεδριά¬ 
σεις ή έξι (6) συνολικά στην διάρκεια της θητείας του, θε¬ 
ωρείται ότι έχει παραιτηθεί και η κενή θέση αυτού συ¬ 
μπληρώνεται κατά τα οριζόμενα στην παραγρ. 3 του 
παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά στα οποία καταχωρίζονται όλες οι απο¬ 
φάσεις που λαμβάνονται απ’ αυτό, καθώς και η γνώμη των 
μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας συναφή προς τους σκοπούς και τις επιδιώξεις 
του ιδρύματος, εφ’ όσον έγιναν έπειτα από ειδική εντολή 
του Δ.Σ. και αποδεικνύεται ότι έγιναν νόμιμα. 


Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του α.ν.2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν.2039/1939 και 
του από 20.12.1939 Β. Δ/τος (ΦΕΚ552/Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, πς υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Προτείνει στον οικείο Μητροπολίτη, στην πνευματική 
δικαιοδοσία του οποίου υπάγεται το ίδρυμα, τα δύο τα- 
κπκά και ισάριθμα αναπληρωματικά μέλη της τριμελούς 
επιτροπής, που θα προεδρεύεται από τον εκάστοτε εφη¬ 
μέριο της ενορίας που ανήκει, έργο της οποίας θα είναι η 
άσκηση εποπτείας της εν γένει λειτουργίας του προσκυ- 
νηματικού και του ανεγερθησομένου καθεδρικού Ι.Ναού 
της ΑΓΙΑΣ ΤΡΙΑΔΑΣ στην προαναφερθείσα περιοχή και 
στη θέση “Λειβαδίτσα" του Δημοτικού Διαμερίσματος Ρα- 
χώνας Πέλλας. Η θητεία της εν λόγω Επιτροπής θα είναι 
όση και του Διοικηπκού Συμβουλίου του ιδρύματος, δη¬ 
λαδή τριετής, εκτός αν άλλως προβλέπεται από τον οικείο 
νόμο. Τα προτεινόμενα και από τον προαναφερθέντα Μη¬ 
τροπολίτη διοριζόμενα μέλη της επιτροπής πρέπει να εί¬ 
ναι απόγονοι Ανατολικορωμυλιωτών ή να συνδέονται με 
σχέση αγχιστείας με αυτούς και να μην έχουν συγγενική 
σχέση μεταξύ τους μέχρι του Γ’ βαθμού. Η παραπάνω επι¬ 
τροπή δεν θα έχει κανένα δικαίωμα διαχείρισης, και τα πά- 
σης φύσεως έσοδα που θα προέρχονται από την λειτουρ¬ 
γία των παραπάνω Ι.Ναών θα παραδίδονται στον Ταμία 
του ιδρύματος που θα τα εγγράφει στα διαχειριστικά βι¬ 
βλία και θα φέρονται σε πίστωση του Ταμείου αυτού. 

στ) Η κατάργηση του ετήσιου ισολογισμού και προϋπο¬ 
λογισμού του ιδρύματος θα γίνεται με μέριμνα του Ταμία 
και του Γενικού Γραμματέα και υπό την εποπτεία του Α’ 
Αντιπροέδρου αυτού. 

Άρθρο 6 

Αρμοδιότητες Προέδρου 

1Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου οκτώ (8) τουλάχιστον ημε¬ 
ρών πριν τις τακτικές συνεδριάσεις και πέντε (5) τουλάχι¬ 
στον ημέρες πριν τις έκτακτες. 

γ) Καταρτίζει, βοηθούμενος από το Γ. Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης.Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος το υ 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

η) Συνυπογράφει με τον Ταμία του ιδρύματος τα εκδι- 
δόμενα εντάλματα πληρωμής για κάθε δαπάνη που προ- 
βλέπεται στον εγκεκριμένο προϋπολογισμό. 

θ) Σε περίπτωση έκτακτης ανάγκης για θέματα που δεν 
επιδέχονται αναβολής και διακυβεύονταιτα συμφέροντα 
του ιδρύματος, με απόφαση του Προέδρου δίνονται οι 
αναγκαίες λύσεις μέσα στα πλαίσια των κειμένων, νόμων 
υποχρεούμενος συνάμα να συγκαλέσει έκτακτα το Διοι¬ 
κητικό Συμβούλιο προς έγκριση. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Α’ ή Β’ Αντιπρόεδρος και σε περίπτωση απουσίας 
ή κωλύματος τούτων, ο Γενικός Γραμματέας ή άλλο μέ¬ 
λος του Διοικητικού Συμβουλίου που ορίζεται με απόφα¬ 
ση αυτού. 

Άρθρο 7 

Αρμοδιότητες Γενικού Γραμματέα 

1.- Ο Γ.Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεταιγια 
την καταστροφή ή την απώλεια τούτων. 

ε) Εποπτεύει με τον Α’ Αντιπρόεδρο την κατάρτιση του 
ετήσιου ισολογισμού και προϋπολογισμού του ιδρύματος 
από τον Ταμία. 


2. - Ο Γ.Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γ.Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. - Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Σε συνεργασία με τον Γεν.Γραμματέα και τον Α' Αντι¬ 
πρόεδρο του ιδρύματος φροντίζει για την έγκαιρη κατάρ¬ 
τιση και υποβολή στο Διοικητικό Συμβούλιο των σχεδίων 
προϋπολογισμού, απολογισμού και ισολογισμού του 
ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Δ/κού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων. 

1. - Δικαίωμα υποτροφίας έχουν όσοι κατά τη κρίση του 
Διοικητικού Συμβουλίου πληρούν τις προϋποθέσεις που 
καθορίζονται στο άρθρο 2 παρ.ε του παρόντος οργανι¬ 
σμού. 

2. - Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
α.ν. 2039/1939 και του από 18.8.1941 καν.δ/τος (ΦΕΚ 
286/Α'). 

Άρθρο 10 

Ποσό - καταβολή - Διακοπή υποτροφίας 

1. - Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του α.ν. 2039/1939 και 
του άρθρου 28 του από 18.8.1941 σχετικού καν.δ/τος. 

2. - Οι υποτροφίες καταβάλλονται στους δικαιούχους 
σύμφωνα με τις διατάξειςτων άρθρων 21,24,26 και 27 του 
από 18.8.1941 καν.δ/τος (ΦΕΚ 286 Α’). 

3. - Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 

οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ' αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

Διαδικασία χορήγησης οικονομικών 
ενισχύσεων - βραβείων 

Δικαίωμα χορήγησης οικονομικών ενισχύσεων - βραβεί¬ 
ων έχουν όσοι πληρούν τις προϋποθέσεις του άρθρου 2 
παρ. ετου παρόντος οργανισμού. 

Το συνολικό ποσό των οικονομικών ενισχύσεων - βρα¬ 
βείων καθορίζεται από το Διοικητικό Συμβούλιο του ιδρύ¬ 
ματος. 

Άρθρο 12 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του α.ν.2039/1939 και του από 20.12.1939 σχετικού Δ/τος 
(ΦΕΚ552Α). 

Άρθρο 13 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Βιβλίο κινητής και ακίνητης περιουσίας του ιδρύμα¬ 
τος στο οποίο σημειώνονται οι εκάστοτετυχόν μεταβολές 
αυτής με τον αριθμό της αντίστοιχης απόφασης του Διοι¬ 
κητικού Συμβουλίου για το θέμα αυτό. 

ζ) Βιβλίο πρακτικών της Τριμελούς Επιτροπής του άρ¬ 
θρου 5ε του παρόντος οργανισμού. 

η) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 


κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος-Τύχη περιουσίας αυτού 

1. - Το ίδρυμα διαλύεται όταν και όπως ο νόμος ορίζει. 

2. - Σε περίπτωση διάλυσης του ιδρύματος για οποιο- 
δήποτε λόγο, η περιουσία του περιέρχεται στην Πανελ¬ 
λήνια Ομοσπονδία Συλλόγων Ανατολικής Ρωμυλίας με τη 
ρητή προϋπόθεση ότι αυτή θα συνεχίσει το έργο πραγ¬ 
μάτωσης του σκοπού του διαλυθέντος ιδρύματος συστή¬ 
νοντας προς τούτο ίδιο νομικό πρόσωπο για την αιτία αυ¬ 
τή με την παράλληλη παροχή κάθε δυνατής συνδρομής 
της τυχόν ιδρυθησομένης I.Μονής ή ησυχαστηρίου στο 
χώρο των εγκαταστάσεων του διαλυθέντος ή παραπλεύ- 
ρως αυτών. Στην περίπτωση μη τήρησης του παραπάνω 
όρου ή διαλύσεως της Ομοσπονδίας, η περιουσία πε¬ 
ριέρχεται στην Ι.Μονή ή το ησυχαστήριο υπό τον αυτόν 
ως άνω προς την Ομοσπονδία όρο, αλλιώς και εφ'όσον τα 
τελευταία αρνηθούν ή δεν έχουν συσταθεί αυτή περιέρ¬ 
χεται στο ίδρυμα Μελετών Χερσονήσου Αλίμου (ΙΜΧΑ) 
που εδρεύει στη Θεσσαλονίκη. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και τον Υφυπουργό Οικονομικών αναθέ¬ 
τουμε την δημοσίευση και εκτέλεση του παρόντος δια¬ 
τάγματος. 

Αθήνα, 20 Ιουλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΓΕΡΑΣΙΜΟΣ ΑΡΣΕΝΗΣ ΕΛΙΣΑΒΕΤ ΠΑΠΑΖΩΗ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 
-♦- 

ΑΠΟΦΑΣΕΙ Σ 

Αριθ.2109 (2) 

Κατάργηση καταφυγίου θηραμάτων και ίδρυση νέου κα¬ 
ταφυγίου Άγριας Ζωής στην περιοχή του Δήμου Ατα- 
λάντης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α. Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις», 
β. Του Ν.Δ. 86/69 «Περί Δασικού Κώδικος» (άρθρο 253 

και 254), όπως αντικαταστάθηκαν με τα άρθρα 3 και 4 του 
Ν. 177/75. 

γ. Του Ν. 2637/98 (άρθρο 57 παρ. 1, 2, 3), Σύσταση ορ¬ 
γανισμού πιστοποίησης κ,λπ. και άλλες διατάξεις». 

δ. Του Π.Δ. 94/93 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές αρχές 
ή όργανα διανομαρχιακού επιπέδου του Υπουργείου Γε- 
ωργίας». 

2. Την αριθ. 414985/29.11.85 (ΦΕΚ 757/Β/18.12.85) κοι¬ 
νή απόφαση Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας, «Μέτρα διαχείρισης της 
άγριας πτηνοπανίδας». 

3. Τις αριθ. 44049/2593/10.6.76 και 159302/2.7.82 απο¬ 
φάσεις του Υπουργείου Γεωργίας, με τις οποίες ιδρύθη¬ 
κε και τροποποιήθηκε μόνιμο καταφύγιο θηραμάτων στην 
περιοχή Δήμου Αταλάντης έκτασης 21.000 στρεμμάτων. 

4. Την αριθ. 2641/5.7.99 αναφορά - πρόταση του Δα¬ 
σαρχείου Αταλάντης που έγινε ύστερα από αίτημα του 
Κυνηγετικού Συλλόγου Αταλάντης η «ΠΕΡΔΙΚΑ» αναφο¬ 
ρικά με την κατάργηση του μονίμου καταφυγίου θηραμά¬ 
των, που ιδρύθηκε όπως παραπάνω και την ίδρυση νέου 
καταφυγίου Άγριας Ζωής περιοχής Δήμου Αταλάντης. 

5. Το γεγονός ότι, σύμφωνα με την ως άνω αναφορά - 
πρόταση του Δασαρχείου Αταλάντης οι κυριότεροι λόγοι 
που επιβάλλουν την κατάργηση του καταφυγίου είναι βά¬ 
σιμοι και ουσιαστικοί ήτοι: 

α) Δεν υπάρχουν, μετά από την πυρκαγιά του έτους 
1992 που κατέκαψε το σύνολο σχεδόν της αυτοφυούς 
βλάστησης (ειδικότερατο Δάσος Πεύκης) πλέον οι προϋ¬ 
ποθέσεις για την ασφαλή διαχήμανση, αναπαραγωγή και 
διάσωση των ειδών της άγριας πανίδας και ιδίως του λα¬ 
γού και του αγριόχοιρου αλλά και των πτερωτών. 

β) Δεν υπάρχει μεγάλη ποικιλία δασοσκεπών, μερικώς 
δασοσκεπών, χορτολιβαδικών και αγροτικών εκτάσεων, 
αφού σήμερα η όλη έκταση κατά 50 - 70% καλύπτεται από 
αναγέννηση πεύκης (μετά από πυρκαγιά), ελάχιστες καλ¬ 
λιέργειες (ελιές και σιτηρά), χαμηλή βλάστηση αειφύλ- 
λων - πλατυφύλλων και χέρσες ή χορτολιβαδικές εκτά¬ 
σεις, κατά συνέπεια δεν μπορεί να εξασφαλισθεί η δια¬ 
τροφή των εναπομεινάντων ειδών της άγριας πανίδας. 

γ) Υπάρχουν πολλοί δρόμοι και αρκετές κτηνοτροφικές 
μονάδες (παραδοσιακής μορφής) κατά συνέπεια τόσο η 
εξασφάλιση της ησυχίας των ειδών της άγριας πανίδας, 
όσο και η φύλαξη της περιοχής από τυχόν λαθροθήρες εί¬ 
ναι προβληματικές και μέχρι και αδύνατες. 

6. Η προτεινόμενη έκταση, εμβαδού 23.000 στρεμ. για 
την ίδρυση νέου καταφυγίου Άγριας Ζωής, σε σχέση με 
την έκταση εμβαδού 21.000 στρ. του προς κατάργηση κα¬ 
ταφυγίου θηραμάτων συγκεντρώνει τα πιο κάτω πλεονε¬ 
κτήματα, ήτοι: 

α) Υπάρχει μεγάλη ποικιλία και εναλλαγή βλάστησης, 


δάσος πεύκης, δάσος αειφύλλων πλατυφύλλων, χορτολι- 
βαδικές εκτάσεις, υγροτοπικές, βαλτώδης και πετρώδεις 
εκτάσεις ελαιοπερίβολα και αρκετά σιτοχώραφα στο νό¬ 
τιο όριο του καταφυγίου. 

β) Διασφαλίζει τη διατροφή, τη διαχείμανση, την ανα¬ 
παραγωγή και τη διάσωση των ειδών της άγριας πανίδας 
(λαγοί -αγριόχοιροι - πτερωτά), εφ’ όσον κατά το μεγαλύ¬ 
τερο μέρος η έκταση είναι δυσπρόσιτη για τους κυνηγούς 
με σύμπυκνη υπό μορφή δάσους βλάστηση, με πολλά 
τρεχούμενα νερά και πηγές. 

γ) Η επιτήρηση και αστυνόμευσή του είναι εύκολη αφού 
τα όριά του είναι σαφή, αποφασίζουμε: 

Α' Καταργούμε το μόνιμο καταφύγιο θηραμάτων έκτα¬ 
σης, εμβαδού 21.000 στρεμ. που είχε ιδρυθεί και τροπο¬ 
ποιηθεί με τις αριθ. 44049/2593/10.6.76 και 159302/2.7.82 
αποφάσεις του Υπουργείου Γ εωργίας στην περιοχή του 
Δήμου Αταλάντης του Ν. Φθιώτιδας γιατί δεν έχει πλέον 
τις προϋποθέσεις προς κάλυψη των βασικών αναγκών 
των θηραμάτων, όπως αναφέρονται στην πιο πάνω παρά- 
γρ. (5) της απόφασης αυτής. 

Β' Ιδρύουμε νέο καταφύγιο Άγριας Ζωής και απαγορεύ¬ 
ουμε για αόριστο χρόνο τη Θήρα κάθε θήραματος στην 
περιοχή του Δήμου Αταλάντης Ν. Φθιώτιδας (Δημοτικά 
διαμερίσματα Τραγάνας - Κυπαρισσιού - Κολάκας και οι¬ 
κισμός Αταλάντης) σε έκταση, εμβαδού 23.000 στρεμμά¬ 
των, όπως αυτή προσδιορίζεται στο επισυναπτόμενο 
απόσπασμα χάρτη και αποτελεί αναπόσπαστο μέρος της 
απόφασης αυτής και ορίζεσαι ως εξής: 

Ανατολικά: Αγροτοδασικός δρόμος «Πηγή Χαλκά - Κόκ¬ 
κινο λιθάρι - Νικολάκια (όρια οικισμού Τραγάνας)». 

Δυτικά: Αγροτοδασικός δρόμος «Κυπαρίσσι (όρια οικι¬ 
σμού Κυπαρισσιού) - Γαρδινίτσα Αγ. Νικόλαος». 

Βόρεια: Επαρχιακός δρόμος «Τραγάνα - Αλμυρά Τρα¬ 
γάνας - Κυπαρίσσι (όρια Κυπαρισσιού)». 

Νότια: Αγροτοδασικός δρόμος «Αγ. Νικόλαος - Πηγή 
Χαλκά (εκτός του τμήματος Νομού Βοιωτίας)». 

Η δίωξη των «επιβλαβών» θηραμάτων μέσα στο κατα¬ 
φύγιο ενεργείται σύμφωνα με τα άρθρα 4 παρ. 7 του Ν. 
177/75 και 3 της 414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 και 18 του Ν.Δ. 86/69 «Δασι¬ 
κός Κώδικας» ή 9 παρ. 3 της 414985/29.11.1985 κοινής 
απόφασης «μέτρα διαχείρισης της άγριας πτηνοπανίδας». 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και θα ισχύει απότο κυνηγετικό έτος 1999-2000. 

Λαμία, 12 Ιουλίου 1999 
Με εντολή Γεν. Γραμμ. Περιφέρειας 
Ο Διευθυντής Δασών 
ΔΗΜΗΤΡΙΟΣ ΤΣΟΥΤΣΟΣ 



ηΓ5 νΐιϊ-οΐιν 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: ννννγν.βί.ρΓ 
θ-ιτιβΗ: ην35 @ βΐ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 


5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 


(0531) 22 858 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


(081) 396 223 


ΤΙΜΗ ΦΥΛΛΩΝ ' Μέχρι ® σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ Π( . 8 σε χ(5ες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >. 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 * 

Δ' (Απαλλοτριώσεις, πολεοδομία κ.λπ.) 

70.000 » 

3.500 >· 

Αναπτυξιακών Πράξεων (Τ.Α.Π.Σ.) 

30.000 » 

1.500 ·. 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 ·■ 

750 >· 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 »> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >· 

500 » 

Ανωτάτου Ειδικού Δικαστηρίου (Α.Ε.Δ.) 

3.000 >· 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 >■ 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >· 

12.500 » 

1 * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 1 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 


* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 



* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. 



* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


| Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

























